Document ID: /roh_data/filtered/fineweb-2-filterrobots_roh.jsonl.gz/3099

Mesiras repressivas vegnivan decretadas enfin il 1981 en l’entira Svizra. Durant quel temp èn uffants e giuvenils vegnids mess sut avugà e plazzads en purarias u asils. Là èn numerus vegnids maltractads e violads, perquai che lur maniera da viver na correspundeva betg a las imaginaziuns da las autoritads.
Per survegnir ina contribuziun da solidaritad ston ils pertutgads emplenir il formular ed agiuntar las actas che rendan credibel lur istorgia. Il post per agid a victimas dal Grischun a Cuira gida a tschertgar ensemen cun l'archiv chantunal las actas necessarias. Actualmain èn s’annunziadas ca. 100 persunas da las passa 500 victimas che vivan en il Grischun.
RTR Telesguard 17:40